ET
L 324/20
Euroopa Liidu Teataja
19.12.2022
Viited õigussätetele ja juhised Rea number
Selgitus
Äristrateegia ja -protsessid a)
Finantsinstitutsioonid kirjeldavad vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 1 punktidega a ja e, kuidas on nende ärimudelisse, -strateegiasse ja -protsessidesse ning finantsplaneerimisse integreeritud sotsiaalteguritest tulenevad riskid (st sotsiaalsed riskid) ja kuidas need riskid võivad aja jooksul muutuda, arvestades muutuvat tehnoloogiat, poliitikaraamistikku, ärikeskkonda ja sidusrühmade eelistusi.
b)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 1 punktiga a ja punktidega c–f esitavad finantsinstitutsioonid oma sotsiaalsete riskide hindamise ja juhtimise eesmärkide, sihttasemete ja piirangute ning nende eesmärkide, sihttasemete ja piirangute kehtestamiseks kasutatavate protsesside kirjelduse.
Finantsinstitutsioonid peavad selgitama, kuidas need eesmärgid, sihttasemed ja piirangud on seotud kohaldatava rahvusvahelise ja liidu poliitikaraamistikuga ning olemasolevate võrdlusalustega.
Sotsiaalsete aspektide hulka kuuluvad inimõiguste rikkumine, tööõigused, sissetulekute ebavõrdsus, inimõiguste puudumine, tarbijate ohutus ja kaitse, eraelu puutumatus, vaesus ja diskrimineerimise keeld.
Lisaks sellele on kliimamuutustel ja vähese CO2 heitega majandusele üleminekul sotsiaalne mõju, mis hõlmab muutusi tööturul.
Nende hulka kuuluvad nõudluse vähenemine teatavate töökohtade ja oskuste järele, uute töökohtade ja oskuste tekkimine, tarbijate muutuvad eelistused, aktsionäride valmisolek integreerida kiiresti kliima-, keskkonna- ja sotsiaalseid muutusi oma ettevõtetes, nagu on sätestatud direktiivi 2013/36/EL artikli 98 lõike 8 alusel vastu võetud Euroopa Pangandusjärelevalve aruande punktis 78.
c)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 1 punktiga d kirjeldavad finantsinstitutsioonid, kuidas nad võtavad meetmeid sotsiaalteguritest tulenevate riskide maandamiseks, sealhulgas mõistavad vastaspoolte suutlikkust juhtida sotsiaalseid riske ja astuvad nendega dialoogi sotsiaalsete riskide maandamiseks.
Juhtimine
d)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 1 punktiga b ning lõike 2 punktidega a, b ja c kirjeldavad finantsinstitutsioonid, kuidas nende juhtorgan osaleb sotsiaalsete riskide järelevalves ja juhtimises.
See teave peab hõlmama juhtorgani valitud lähenemisviisi põhjendusi ja võtma arvesse mitut sotsiaaltegurit.
Nende tegurite hulka kuuluvad finantsinstitutsiooni suhtumine kogukonda ja ühiskonda, suhted töötajatega ja töönormide järgimine, tarbijakaitse ja tootevastutus ning inimõigused.
e)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 2 punktidega a, b ja c kirjeldavad finantsinstitutsioonid oma riskikomitee töökorraldust ning ülesannete ja kohustuste jaotust riskijuhtimisraamistikus, et jälgida ja juhtida sotsiaalseid riske.
Finantsinstitutsioonid esitavad teabe nii oma sise- kui ka välisressursside kohta, mis on mõeldud sotsiaalsete riskide hindamiseks.
f)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 2 punktiga e kirjeldavad finantsinstitutsioonid, kuidas nad lisavad sotsiaalsed riskid oma asutusesisesesse aruandlusraamistikku ja -struktuuri ning kehtestavad selliseid riske käsitleva asutusesisese aruandluse ja teabevahetuse sageduse.
g)
Vastavalt määruse (EL) nr 575/2013 artiklile 449a koostoimes kõnealuse määruse artikli 435 lõike 2 punktiga e esitavad finantsinstitutsioonid teabe selle kohta, kas nad võtavad sotsiaalseid riske arvesse oma tasustamispõhimõtetes ning milliseid kriteeriume ja näitajaid kasutatakse, et teha kindlaks sotsiaalse riskiga seotud kaalutluste mõju muutuvtasudele.